SELETUSKIRI  
Vallavolikogu otsuse „Raasiku Vallavolikogu 11.02.2025. a otsuse nr 9 "Raasiku valla arengukava 2025 - 2035 koostamise algatamine" muutmine ” eelnõu juurde

**1. Eelnõu eesmärk ja vajadus**

Arengukava senise lähteülesande täitmise käigus selgus, et olemasolev mustand on mahukas, dubleerib strateegilisi dokumente ning ei toeta piisavalt vallavalitsuse ja kogukonna praktilisi otsustamis- ja juhtimisvajadusi. Vallavolikogu majandus- ja eelarvekomisjon võttis **28. mail 2025** vastu **soovituse**:

* **lühendada** arengukava mahtu, fokuseerides põhiteemadele;
* **ümber järjestada** valdkonnad vastavalt nende strateegilisele mõjule;
* **kaasata** muudatustesse eraldiseisev komisjon.

Eelnõu muudabki lähteülesande vastavusse nende suunistega ja annab volituse töö jätkamiseks uues struktuuris.

**2. Õiguslik alus**

* Kohaliku omavalitsuse korralduse seadus § 22 lg 1 p 5 (arengukavade vastuvõtmine ja muutmine).

**3. Peamised muudatused**

| **Nr** | **Muudatus** | **Sisu** | **Mõju** |
| --- | --- | --- | --- |
| 1 | Arengukava maht | Tekstiosa lühendamine ca 40 % | Paremini loetav, selgem prioriteedistus |
| 2 | Valdkondade hierarhia | Uus loogika: esmalt eluruum ja avalik ruum, seejärel teadmised, kogukond ning heaolu | Vastavus kestlikkuse ja rohepöörde põhimõtetele |
| 3 | Uus sisukava | Vt p-t 4 | Kasutajasõbralik ja eesmärgipõhine ülesehitus |
| 4 | Eraldi komisjon | 5-liikmeline asjatundjate komisjon (kutsutud 04.06.2025), koos käinud 2 korda | Tagab jätkusuutlikkuse ja eksperdi-sisemuse |

**4. Uus sisukava**

I SISSEJUHATUS   
II VISIOON   
III PIKAAJALISED EESMÄRGID   
IV VALDKONDLIKUD EESMÄRGID

V VALDKONNAD   
  V.I MEIE ELURUUM   
    • Elamumajandus ja avalik ruum   
    • Keskkond   
    • Liikuvus ja ligipääsetavus   
    • Ettevõtlus ja turism

  V.II TEADMISED JA TEGEVUSED   
    • Haridus ja huviharidus   
    • Lasteaiad   
    • Koolid   
    • Noorsootöö

  V.III VABA AEG JA AKTIIVNE KOGUKOND   
    • Kultuur   
    • Raamatukogud   
    • Sport ja liikumine

  V.IV HEAOLU JA KAITSE   
    • Sotsiaalne heaolu   
    • Laste ja perede heaolu   
    • Esmatasandi tervishoiuteenused   
    • Turvalisus ja ennetustöö

VI EESMÄRKIDE TEGEVUSKAVAD   
VII VALITSEMINE JA ELLUVIIMINE NING SEIRE   
  • Tegevussuunad ja tegevused   
  • Seire- ja hindamissüsteem

Koostaja: T.Teeväli